CELEX: 62008TN0508
Language: hu
Date: 2008-11-24 00:00:00
Title: T-508/08. sz. ügy: 2008. november 24-én benyújtott kereset – Bang & Olufsen kontra OHIM (Hangszóró ábrázolása)

24.1.2009   
            
            
               HU
            
            
               Az Európai Unió Hivatalos Lapja
            
            
               C 19/35
            
         2008. november 24-én benyújtott kereset – Bang & Olufsen kontra OHIM (Hangszóró ábrázolása)
   (T-508/08. sz. ügy)
   (2009/C 19/65)
   Az eljárás nyelve: angol
   Felek
   
      Felperes: Bang & Olufsen A/S (Struer, Dánia) (képviselő: K. Wallberg ügyvéd)
   
      Alperes: Belső Piaci Harmonizációs Hivatal (védjegyek és formatervezési minták)
   Kereseti kérelmek
   
               —
            
            
               Az Elsőfokú Bíróság helyezze hatályon kívül a Belső Piaci Harmonizációs Hivatal (védjegyek és formatervezési minták) első fellebbezési tanácsa 2008. szeptember 10-i határozatának (2) bekezdését (R 497/2005-1. sz. ügy);
            
         
               —
            
            
               az Elsőfokú Bíróság az OHIM-ot kötelezze a költségek viselésére.
            
         Jogalapok és fontosabb érvek
   
      Az érintett közösségi védjegy: hangszórót ábrázoló térbeli védjegy a 9. és 20. osztályba tartozó áruk vonatkozásában – 3 354 371. sz. védjegybejelentés.
   
      Az elbíráló határozata: az elbíráló elutasította a védjegybejelentést.
   
      A fellebbezési tanács határozata: a fellebbezési tanács részben hatályon kívül helyezte az elbíráló határozatát.
   
      Jogalapok: A 40/94 tanácsi rendelet 63. cikke (6) bekezdésének megsértése, mivel a fellebbezési tanács nem tette meg a Bíróság ítéletének végrehajtásához szükséges intézkedéseket; a 40/94 tanácsi rendelet 7. cikke (1) bekezdése e) pontja iii) alpontjának megsértése, mivel a fellebbezési tanács tévesen vélte úgy, hogy az érintett közösségi védjegy kizárólag olyan formából álló megjelölés, amely az áru értékének a lényegét hordozza.